Jaya

Jaya ehk Puncak Jaya ([p'untšak dž'aja], 'võidukas mäetipp') ehk Carstenszi püramiid on Uus-Guinea saare kõrgeim tipp (4884 m). See kuulub Sudirmani mäeahelikku, mis asub Indoneesia Paapua provintsi lääneosa kõrgmaal. Teised lähedased tipud on Carstenszi idatipp (4808 m), Sumantri (4855 m) ja Ngga Pulu (4863 m). Mäe teiste nimede hulgas on Nemangkawi (amungkali keeles) ja Gunung Sukarno (indoneesia keeles 'Sukarno mägi' Indoneesia esimese presidendi järgi).Greater Atlas of the World, Mladinska knjiga, Ljubljana, Slovenia, 1986.

Puncak Jaya on kõrgeim mägi kogu Indoneesias, Okeaanias ja kõrguselt viies mägi Kagu-Aasias. See on ka kõrgeim tipp Himaalaja ja Andide vahel ning maailma kõrgeim saarel asuv mägi. Mõne allika järgi, mis ei arva Indoneesiat Okeaania hulka, on Okeaania kõrgeim tipp siiski Wilhelmi mägi (4509 m).

Mäest loodes asub Grasbergi kaevandus, mis on üks maailma suuremaid kulla- ja vasekaevandusi.

 Avastamislugu 
Mäge ümbritsev kõrgmaa oli asustatud juba enne eurooplaste tulekut ning tippu tunti Nemangkawi nime all. Puncak Jaya nimetati Carstenszi püramiidiks Hollandi maadeuurija Jan Carstenszooni järgi, kes 1623. aastal selge ilmaga nägi esimesena jääliustikku mäetipul. Kaheks sajandiks jäi tema tähelepanek kinnituseta ning Carstenszit naeruvääristati Euroopas, kuna ta väitis, et oli näinud ekvaatori lähedal lund. Seda nime kasutavad alpinistid tänini. 

Esimesena jõudis Puncak Jaya lumeväljale 1909. aastal Hollandi maadeuurija Hendrik Albert Lorentz koos kuue dajakkide hulka kuuluva pakikandjaga, kelle ta oli palganud Apo Kayanist Borneo saarel.Lorentz, H.A., 1910. Zwarte Menschen – Witte Bergen: Verhaal van den Tocht naar het Sneeuwgebergte van Nieuw-Guinea, Leiden: EJ. Brill. Ekspeditsiooni aruande alusel loodi 1919. aastal looduskaitseala, mis on praeguse Carstenszi ahelikku hõlmava Lorentzi rahvuspargi eelkäija.

Viited

 Välislingid 

 "Indoneesia saarestiku mäed" - Peaklist.org
 Racing Time on Oceania's Highest Peak 
 Puncak Jaya - Peakware
 Puncak Jaya - Peakbagger
 Carstenszi ekspeditsiooni aruanne - 90+ fotot
 Info mägironijatele

 Carstenszi püramiidi meeskond ekspeditsiooniks Carstenszi püramiidile
 Carstenszi püramiidi ekspeditsioon
 Carstenszi ekspeditsioon
 Aerofotod Puncak Jaya piirkonnast
Erik Weihenmayer is the only blind person to have climbed...

Kategooria:Indoneesia mäed
Kategooria:Riikide kõrgeimad tipud
Kategooria:Neljatuhandelised